Eyes Without a Face (երգ)

«**Eyes Without a Face»,** անգլիացի ռոք երաժիշտ Բիլլի Այդոլի բալլադ, որը ներառված է նրա երկրորդ՝ «Rebel Yell» ստուդիական ալբոմում: Այն թողարկվել է 1984 թվականի ապրիլին ԱՄՆ-ում՝ որպես ալբոմի երկրորդ սինգլ, և նույն թվականի հունիսին՝ Մեծ Բրիտանիայում: Երգն ավելի մեղմ է և սենտիմենտալ, քան ալբոմի մյուս սինգլները: Այն «Billboard Hot 100» չարթում զբաղեցրել է 4-րդ հորիզոնականը՝ դառնալով Այդոլի առաջին հիթը «ԱՄՆ»-ում, ինչից հետո հայտնվել է լավագույն տասնյակում։ Երգի վերնագիրը վերցված է սարսափ ֆիլմից, որն անգլերենում հայտնի է «Աչքեր առանց դեմքի» անունով:

## Նախապատմություն
Իր «Պարում եմ ինքս ինձ հետ» (**', 2014) հուշագրությունում Այդոլը բացատրել է, որ միշտ հիացել է հին [[Սև-սպիտակ (ֆիլմ)|սև ու սպիտակ]] սարսափ ժանրի ֆիլմերով, այդ թվում՝ 1960 թվականի ֆրանսիական [[Աչքեր առանց դեմքի|«Աչքեր առանց դեմքի»]] (**') ֆիլմով, որի ռեժիսորն է Ժորժ Ֆրանժյուն։ Ֆիլմը պատմում է պլաստիկ վիրաբույժի մասին, որը խոստացել է վերականգնել իր դստեր` ավտովթարի հետևանքով այլանդակված դեմքը, և իր նպատակին հասնելու համար բժիշկը սպանել է տարբեր մարդկանց և նրանց դեմքի գծերը փոխպատվաստել դստերը՝ փորձելով վերականգնել նրա գեղեցկությունը։ Ի վերջո, նրա սկզբնական դեմքից մնացել էին միայն աչքերը՝ այդպիսով նա ուներ «աչքեր՝ առանց դեմքի»։ Այդոլը որոշակի զուգահեռներ է անցկացրել ֆիլմի և 1980-ականներին Նյու Յորքում ապրելիս իր ապրած բարոյական անկման միջև։ Ստուդիայում Այդոլի կիթառահար Սթիվ Սթիվենսը պատմել է մեղեդու, տեքստի և հիմնական կառուցվածքի մասին։ Սթիվենսն այն լրացրել է չորս ակորդների հաջորդականությամբ (Emaj7–C#m–G#m–B)։ Այնուհետև Սթիվենսը երգի կեսին հորինել է հարդ ռոք կիթառային ռիֆ։ Այդոլն ասել է, որ ինքը ռիֆի վրա իմպրովիզացրել էր մի քանի ռեփ տողեր, քանի որ «ռեփն այդ ժամանակ Նյու Յորքումի բոլոր ակումբներում էր»։

Այդոլի այն ժամանակվա ընկերուհի Փերի Լիսթերը կատարում է բեք վոկալը կրկներգի ժամանակ՝ կրկնելով ֆրանսերեն «Աչքեր առանց դեմքի» («Les yeux sans visage») արտահայտությունը, որը սարսափ ֆիլմի բնօրինակ անվանումն էր։

Այդոլը ցանկանում էր, որ բաս կիթառի հատվածը վառ արտահայտված լիներ, որը կհիշեցներ ռեգգիի։ Նա և Սթիվենսը դժվարությունների են բախվել երգի այս հատվածի հետ, մինչև հանդիպել են նյույորքցի երաժիշտ, բասիստ Սալ Կուևասին, որն առավել հայտնի էր սալսայով և Բրոդվեյյան խմբերի հետ համատեղ աշխատանքով, և որի կատարումը լիովին բավարարել է նրանց:

## Քննադատական ընդունելություն
«Cashbox»-ը նշել է, որ երգն «ավելի զուսպ» և «ավելի զգայուն» է, քան Այդոլի նախորդ սինգլը՝ «Rebel Yell»-ը, և ներառում է «ակուստիկ կիթառի ֆոն և պուերտոռիկացի բասիստ Սալ Կուևասի խորաթափանց մեղեդային բաս գիծը»:

Սինգլի հետահայաց ակնարկում «AllMusic»-ի լրագրող Դոնալդ Ա. Գուարիսկոն գովաբանել է երգը և գրել. «Երաժշտությունը հանդես է գալիս տեքստի մռայլության դեմ՝ բալլադային ոճի մեղեդիով և կարոտ արտահայտող տողերով, որոնք դանդաղորեն կառուցում են հույզեր, և հանգիստ, սրտաճմլիկ կրկներգով, որը թեթևացնում է հուզական լարվածությունը»։

## Երաժշտական տեսահոլովակ
Տեսահոլովակը թողարկվել է 1984 թվականի հունիսին և հետագայում առաջադրվել «MTV Video Music Awards մրցանակաբաշխության» «Լավագույն մոնտաժ » և «Լավագույն օպերատորական աշխատանք» անվանակարգերում։ Այն նկարահանվել է երեք օրվա ընթացքում՝ մառախուղ տարածող սարքերի, լուսավորության և կրակի աղբյուրների հետ միասին նկարահանման հրապարակում։ Նկարահանումներից անմիջապես հետո Այդոլը մեկնել է Արիզոնա՝ ելույթ ունենալու, որտեղ հայտնաբերել է, որ իր կոնտակտային ոսպնյակները միաձուլվել են իր աչքերի հետ՝ կոշտ եղանակի և չոր օդի պատճառով։ Նրան տեղափոխել են հիվանդանոց, որտեղ հանել են ոսպնյակները, իսկ աչքերը՝ թողել վիրակապել երեք օր, մինչև որ նրա քերծված եղջերաթաղանթը կրկին աճել է։

## Անձնակազմ
* Բիլլի Այդոլ - վոկալ
* Սթիվ Սթիվենս - էլեկտրական և ակուստիկ կիթառ
* Սալ Կուևաս – բաս կիթառ
* Ջուդի Դոզիեր – սինթեզատորներ
* Քեյթ Ֆորսի - հարվածային գործիքներ
* Փերի Լիսթեր - բեք վոկալ

## Ձևաչափեր և երգերի ցանկեր
* **[[Մեծ Բրիտանիա|Մեծ Բրիտանիայի]] 7 դյույմանոց վինիլային սինգլ**

# «Eyes Without a Face»
# «The Dead Next Door»

* **[[Մեծ Բրիտանիա|Մեծ Բրիտանիայի]] 12 դյույմանոց վինիլային սինգլ**

# «Eyes Without a Face»
# «The Dead Next Door»
# «Dancing with Myself»
# «Rebel Yell»

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 

Կատեգորիա:1984 սինգլներ
Կատեգորիա:Բրիտանական երգեր
Կատեգորիա:Երգեր այբբենական կարգով
Կատեգորիա:Ռոք երգեր
Կատեգորիա:Սինգլներ այբբենական կարգով
Կատեգորիա:Փոփ երգեր